                             højesterets dom
                          afsagt onsdag den 21. marts 2012
sag 180/2010
(2. afdeling)
nordisk film a/s
(advokat john kahlke)
mod
haspe holding aps
(advokat georg petersen)
i tidligere instanser er afsagt dom af københavns byret den 4. februar 2009 og af østre
landsrets 9. afdeling den 22. marts 2010.
i pådømmelsen har deltaget fem dommere: peter blok, niels grubbe, marianne højgaard
pedersen, henrik waaben og oliver talevski.
påstande m.v.
appellanten, nordisk film a/s, har påstået frifindelse.
indstævnte, haspe holding aps, har gentaget sin påstand om, at nordisk film skal aner-
kende, at 196.407,88 kr. med tillæg af forholdsmæssigt påløbne renter deponeret i nykredit
bank a/s (tidligere forstædernes bank), konto 54702741842, frigives til fordel for haspe
holding. haspe holding har subsidiært påstået stadfæstelse.
der er under hovedforhandlingen blevet vist uddrag af afsnit 5 med titlen ”når de små bliver
store” fra tv-serien ”dansk film skat”. endvidere er ole roos’ film med titlen ”dansk film
100 år” blevet vist.
                                               - 2 -
højesterets begrundelse og resultat
nordisk films ret til kabelretransmissions- og blankbåndsvederlag
det fremgår af § 1 i aftalen fra oktober 1994 mellem i/s danske filmproducenter og tv2
danmark, at aftalen ”vedrører tv 2’s rettigheder til visning af brudstykker af danske film
hvortil isd er indehaver af visningsrettighederne til free-tv”. aftalen nævner ikke spørgs-
målet om overdragelse af filmproducenternes ret til kabelretransmissions- og blankbånds-
vederlag. det lægges efter de afgivne forklaringer til grund, at spørgsmålet om overdragelse
af disse rettigheder heller ikke blev drøftet under forhandlingerne om aftalen, og at i/s dan-
ske filmproducenter i øvrigt ikke var berettiget til at disponere over dem. højesteret tiltræder
derfor, at der ved aftalen ikke skete overdragelse af filmproducenternes ret til kabelretrans-
missions- og blankbåndsvederlag, jf. herved også ophavsretslovens § 53, stk. 3.
herefter og i øvrigt af de grunde, som landsretten har anført, tiltræder højesteret, at nordisk
film er berettiget til kabelretransmissions- og blankbåndsvederlag vedrørende de i tv-serien
anvendte filmklip, som stammer fra filmværker, der er produceret af nordisk film.
haspe holdings ret til kabelretransmissions- og blankbåndsvederlag
højesteret tiltræder af de grunde, som landsretten har anført, at tv-serien udgør et samleværk,
der nyder ophavsretlig beskyttelse efter ophavsretslovens § 5.
højesteret tiltræder herefter, at haspe holding tillige er berettiget til kabelretransmissions- og
blankbåndsvederlag vedrørende de i tv-serien anvendte filmklip, som stammer fra filmværker,
der er produceret af nordisk film.
fordeling og konklusion
der ligger en væsentlig skabende indsats bag tv-serien, men der er samtidig tale om en meget
omfattende anvendelse af klip fra film, der er produceret af bl.a. nordisk film. på denne bag-
grund tiltræder højesteret, at det deponerede beløb med forholdsmæssigt påløbne renter bør
fordeles ligeligt mellem haspe holding og nordisk film.
højesteret stadfæster herefter dommen.
                                            - 3 -
under hensyn til sagens udfald skal ingen af parterne betale sagsomkostninger for højesteret
til modparten.
                                    thi kendes for ret:
landsrettens dom stadfæstes med den bemærkning, at den konto, hvor beløbet er deponeret,
nu føres af nykredit bank a/s.
ingen af parterne skal betale sagsomkostninger for højesteret til modparten.
